CELEX: C2004/179/09
Language: fi
Date: 2004-07-10 00:00:00
Title: Asia C-199/04: Euroopan yhteisöjen komission 4.5.2004 Yhdistynyttä kuningaskuntaa vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/4
            
         Euroopan yhteisöjen komission 4.5.2004 Yhdistynyttä kuningaskuntaa vastaan nostama kanne
   (Asia C-199/04)
   (2004/C 179/09)
   Euroopan yhteisöjen komissio on nostanut 4.5.2004 yhteisöjen tuomioistuimessa kanteen Yhdistynyttä kuningaskuntaa vastaan. Kantajan asiamiehet ovat Claire-Françoise Durand ja Florence Simonetti, avustajanaan barrister Anneli Howard, prosessiosoite Luxemburgissa.
   Kantaja vaatii, että yhteisöjen tuomioistuin
   
               a)
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole toteuttanut kaikkia tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1984 annetun neuvoston direktiivin 85/337/ETY (1), sellaisena kuin se on muutettuna 3.3.1997 annetulla neuvoston direktiivillä 97/11/EY (2), 2, 3, 4, 5, 6, 8 ja 9 artiklan täysimääräisen ja asianmukaisen täytäntöönpanon varmistamisen edellyttämiä toimenpiteitä, ja
            
         
               b)
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   On kiistatonta, että Yhdistynyt kuningaskunta on antanut direktiivin 85/337 ja direktiivillä 97/11 tehtyjen muutosten täytäntöönpanon kannalta välttämättömän lainsäädännön. Tämä kanne koskee sitä tapaa, jolla Yhdistyneen kuningaskunnan viranomaiset ovat tulkinneet ja soveltaneet kyseessä olevia säännöksiä ja jolla ei komission mukaan varmisteta sitä, että direktiivi — sekä muuttamattomassa että muutetussa muodossaan — olisi saatettu asianmukaisesti ja täysimääräisesti osaksi kansallista lainsäädäntöä.
   Tässä kanteessa komissio esittää kaksi jäsenyysvelvoitteiden loukkaamista koskeva pääasiallista kanneperustetta, jotka ovat seuraavat:
   
               a)
            
            
               Se, että Yhdistynyt kuningaskunta on käyttänyt kansallista ”käytön olennaista muuttamista” koskevaa koetta suunnitelmaa koskevan hakemuksen hyväksymisen yhteydessä, yhdistettynä siihen, että ”hanketta” on tulkittu suppeasti, merkitsee tiettyjen hankkeiden ja olemassa olevien hankkeiden muutosten jäämistä direktiivin laillisen soveltamisalan ulkopuolelle, minkä seurauksena ympäristövaikutusten arviointimenettelyjä ei sovelleta tällaisiin hankkeisiin.
            
         
               b)
            
            
               Yhdistyneen kuningaskunnan hallitus on jättänyt yhtenäistämättä suunnittelunsa ja ympäristön pilaantumisen valvontansa riittävästi siten, että direktiivin 3 ja 8 artiklan mukaisten velvoitteiden noudattaminen varmistettaisiin.
            
         
      (1)  EYVL L 175, 5.7.1985, s. 40.
   
      (2)  EYVL L 73, 14.3.1997, s. 5.